
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 884 

5 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 1 

Έγκριση υπερωριακής απασχόλησης εντός των νο¬ 
μίμων ορίων, προσωπικού με σχέση εργασίας Ιδι¬ 
ωτικού Δικαίου Αορίστου Χρόνου, που υπηρετεί 


στο Υ.Ε.Ν. και αμείβεται με τις διατάξεις του ν. 

3205/2003, για το Α' εξάμηνο έτους 2007. 2 

Υπαγωγή επένδυσης της εταιρείας Ανώνυμος Εμπορική, 
Αντιπροσωπευτική, Τσυριστική, Ξενοδοχειακή Εται¬ 
ρεία «Γ. & Ζ. ΚΑΣΙΜΑΤΗΣ Α.Ε.» στις διατάξεις του ν. 

3299/2004 όπως ισχύει. 3 

Έγκριση σύναψης σύμβασης μίσθωσης έργου στο 
Κέντρο Εξυπηρέτησης Πολιτών ΚΕΠ του Δήμου 

Αγιάσου Νομού Λέσβου. 4 

Σύσταση της Ειδικής Επιτροπής του άρθρου 152 του 

ν. 3463/2006 (ΔΚΚ) Ν. Αιτωλ/νίας. 5 

Συγκρότηση της Ειδικής Επιτροπής του άρθρου 152 

του ν. 3463/2006 (ΔΚΚ) Ν. Αιτωλ/νίας. 6 

Τροποποίηση Οργανισμού Εσωτερικής Υπηρεσίας 
(ΟΈ.Υ.) του Δημοτικού Παιδικού Σταθμού Δήμου 

Φαλώρειας Νομού Τρικάλων. 7 

Έγκριση σύναψης μίσθωσης έργου από την Δημο¬ 
τική Επιχείρηση «Αναπτυξιακή Δεσφίνας» Δήμου 

Δεσφίνας, Νομού Φωκίδας. 8 

Τροποποίηση της υπ’ αριθμ. 6317/27.12.2005 απόφα¬ 
σης μας περί «Συγκρότησης Ομάδας Στήριξης για 
την εφαρμογή του Προγράμματος ΠΟΛΙΤΕΙΑ».... 9 

Συγκρότηση τριμελής επιτροπής για την κατάρτιση 

πινάκων κατάταξης υποψηφίων πρόσληψης. 10 

Συγκρότηση Τριμελούς Επιτροπής του άρθρου 4 του 

ν. 3345/2005. 11 

Συγκρότηση Τριμελούς Επιτροπής του άρθρου 4 του 

ν. 3345/2005. 12 

Συγκρότηση τριμελούς επιτροπής για την κατάρτι¬ 
ση πινάκων κατάταξης υποψηφίων. 13 

Χορήγηση άδειας κυκλοφορίας φαρμακευτικού προ¬ 
ϊόντος ΒΙΝΟΖΥΤ. 14 


ΑΠΟΦΑΣΕΙ Σ 

Αριθμ. Υ7α/Γ.Π/οικ 49891 (1) 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τις διατάξεις του άρθρου 31 του ν. 1397/1983 όπως 
συμπληρώθηκαν με τις διατάξεις του άρθρου 20 παρ. 
2 του ν. 2519. 

4. Τις υπ’ αριθμ. 645/16.3.2007,679,680,684,686/21.3.2007 
αποφάσεις της Εκτελεστικής Επιτροπής του ΚΕΣΥ. 

5. Την υπ’ αριθμ. 30356/15.3.2006 (ΦΕΚ Β/311/06) από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης για ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο, αποφασίζουμε: 

1. Κυρώνουμε τις ανωτέρω υπ’ αρ. (4) σχετικές γνω¬ 
μοδοτήσεις της Ε.Ε. του ΚΕΣΥ, με τις οποίες αναγνω¬ 
ρίζονται οι ακόλουθες νοσοκομειακές μονάδες, ως 
κατάλληλες για άσκηση γιατρών στις αναφερόμενες 
ειδικότητες: 

I. ΓΕΝΙΚΟ ΟΓΚΟΛΟΓΙΚΟ ΝΟΣΟΚΟΜΕΙΟ ΚΗΦΙΣΙΑΣ «ΟΙ 
ΑΓΙΟΙ ΑΝΑΡΓΥΡΟΙ» 

Ακτινοδιαγνωστικό Τμήμα: Άσκηση των ιατρών για 
τρεισήμισυ (3 ’Μ) χρόνια στην ειδικότητα της Ακτινοδι¬ 
αγνωστικής ως εξής: δυόμισυ (2 '/ 2 ) χρόνια στην κλασική 
ακτινολογία, ένα (1) χρόνο στις σύγχρονες απεικονιστι- 
κές μεθόδους-έξι (6) μήνες στην υπερηχοτομογραφία 
και έξι (6) μήνες στην αξονική τομογραφία. 

II. ΓΕΝΙΚΟ ΝΟΣΟΚΟΜΕΙΟ ΘΕΣΣΑΛΟΝΙΚΗΣ «ΠΑΠΑΓΕ- 
ΩΡΓΙΟΥ» Πανεπιστημιακή Κλινική Παθολογικής Ογκολο- 

γίας: Πλήρης άσκηση των ιατρών στην ειδικότητα της 
Παθολογικής Ογκολογίας. 

III. ΓΕΝΙΚΟ ΝΟΣΟΚΟΜΕΙΟ ΣΕΡΡΩΝ 

Πνευμονολογικό Τμήμα: Άσκηση των ιατρών για δύο 

(2) χρόνια στην ειδικότητα της Πνευμονολογίας-Φυμα- 
τιολογίας. 

IV. ΓΕΝΙΚΟ ΝΟΣΟΚΟΜΕΙΟ ΧΑΛΚΙΔΑΣ 

Καρδιολογικό Τμήμα: Άσκηση των ιατρών για τρία (3) 

χρόνια στην ειδικότητα της Καρδιολογίας 

V. ΓΕΝΙΚΟ ΝΟΣΟΚΟΜΕΙΟ ΣΠΑΡΤΗΣ 

Ουρολογικό Τμήμα: Ασκηση των ιατρών για δεκαοκτώ 
(18) μήνες στην Ειδικότητα της Ουρολογίας 

2. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2007 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 
-♦- 

Αριθμ. 5111.15/09/2007 (2) 

Έγκριση υπερωριακής απασχόλησης εντός των νομίμων 
ορίων, προσωπικού με σχέση εργασίας Ιδιωτικού Δι¬ 
καίου Αορίστου Χρόνου, που υπηρετεί στο Υ.Ε.Ν. και 
αμείβεται με τις διατάξεις του ν. 3205/2003, για το 
Α' εξάμηνο έτους 2007. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, ΝΠΔΔ και ΟΤΑ, μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις» (Φ.Ε.Κ. 297 Α'). 

2. Την υπ’ αριθμ. οικ. 2/7093/0022/5.2.2004 κοινή υπουργι¬ 
κή απόφαση «Επέκταση των διατάξεων του ν. 3205/2003 
στο προσωπικό με σχέση εργασίας Ιδιωτικού Δικαίου 
που απασχολείται στο Δημόσιο, ΝΠΔΔ και ΟΤΑ» (ΦΕΚ 
215 Β75.2.2004). 

3. Την υπ’ αριθμ. οικ. 4450/15.12.2006 απόφαση Υφυ¬ 
πουργού Απασχόλησης και Κοινωνικής Προστασίας 
(ΦΕΚ 1897 Β729.12.2006). 

4. Τις υπ’ αριθμ. 259/29.1.2007, 978/11.4.2007 και 
159/895/30.3.2007 αποφάσεις Επιθεωρήσεων Εργασί¬ 
ας Ελευσίνας, Πειραιά και Αχάΐας αντίστοιχα, με θέμα 
«Εγκριση υπερωριακής εργασίας». 

5. Τις υπηρεσιακές ανάγκες του Υ.Ε.Ν., που θα καλυ¬ 
φθούν με υπερωριακή απασχόληση. 

6. Το γεγονός ότι υπάρχει εγγεγραμμένη πίστωση 
στον προϋπολογισμό του Υ.Ε.Ν., έτους 2007 στους Κ.Α.Ε. 
0511 και 0512, αποφασίζουμε: 

1. Την έγκριση υπερωριακής απασχόλησης εντός των 
νομίμων ορίων, σε δεκαέξι (16) εργαζόμενους με σχέ¬ 
ση εργασίας Ιδιωτικού Δικαίου Αορίστου Χρόνου, που 
υπηρετούν στο Υ.Ε.Ν. και αμείβονται με τις διατάξεις 
του ν. 3205/2003, για το Α' εξάμηνο έτους 2007, ως 
ακολούθως: 

α) Σε έξι (06) υπαλλήλους εκ των οποίων δύο (02) 
υπηρετούν στον Περιφερειακό Σταθμό Καταπολέμη¬ 


σης της Ρύπανσης (Π.Σ.Κ.Ρ./Ελευσίνας), δύο (02) στον 
(Π.Σ.Κ.Ρ./ΠΕΙΡΑΙΑ) και δύο (02) στον (Π.Σ.Κ.Ρ./ΠΑΤΡΑΣ), 
για την αντιμετώπιση εκτάκτων και επειγόντων περι¬ 
στατικών θαλάσσιας ρύπανσης, είκοσι πέντε (25) ώρες 
συνολικά για τον καθένα. 

β) Σε δέκα (10) υπαλλήλους με σχέση εργασίας ΙΔΑΧ, 
ειδικότητας Διοικητικού Πανεπιστημιακής και Δευτερο¬ 
βάθμιας εκπαίδευσης, εξήντα (60) ώρες στον καθένα, 
ως εξής: 

αα) ΚΩΛΕΤΣΗ Ελένη και ΡΕΠΠΑ Χαράλαμπο που υπη¬ 
ρετούν στη Διεύθυνση Εκπαίδευσης Ναυτικών ΥΕΝ, για 
τη διαδικασία αντικατάστασης αποδεικτικών ναυτικής 
ικανότητας και έκδοση κατάλληλων πιστοποιητικών. 

ββ) ΑΝΔΡΕΑΚΟΥ Αντωνία, ΚΑΠΑΤΣΟΥΛΙΑ Νικόλαο 
και ΣΚΟΥΡΤΗ Δημήτριο, που υπηρετούν στη Διεύθυν¬ 
ση Προμηθειών Κτιριακών Εγκαταστάσεων ΥΕΝ, για 
την υλοποίηση των πέραν του προϋπολογισμού ΥΕΝ 
προμηθειών, του Κεφαλαίου Ναυτικής Εκπαίδευσης, 
Επιθεώρησης Πλοηγικής Υπηρεσίας και Λιμενικής 
Αστυνομίας και τη συμμετοχή σε Επιτροπές Προμη¬ 
θειών του Υπουργείου Ανάπτυξης, εκτός κανονικού 
ωραρίου. 

γγ) ΚΩΒΑΙΟΥ Μαρία και ΜΟΡΟΥ Μαρία, που υπηρε¬ 
τούν στη Διεύθυνση Ναυτικής Εργασίας ΥΕΝ, για την 
προώθηση και αποσυμφόρηση των συσσωρευμένων 
φακέλλων συνταξιοδότησης ναυτικών. 

δδ) ΒΑΣΙΛΟΠΟΥΛΟ Δημήτριο και ΤΡΙΜΗ Μαρία, που 
υπηρετούν στη Διεύθυνση Πολιτικού Προσωπικού ΥΕΝ, 
για την αντιμετώπιση αναγκών διενέργειας προσλήψεων 
προσωπικού στο ΥΕΝ, τους Πλοηγικούς Σταθμούς, την 
επιλογή Διευθυντών Προϊσταμένων και Προϊσταμένων 
Τμημάτων, καθώς και άλλες επείγουσες και επιτακτι¬ 
κές υπηρεσιακές ανάγκες που θα προκύψουν και δεν 
μπορούν ν’ αντιμετωπισθούν μέσα στο κανονικό ωράριο 
εργασίας. 

εε) ΚΑΛΑΦΑΤΗ Ευαγγελία που υπηρετεί στη Διεύ¬ 
θυνση Οικονομικών Υπηρεσιών, για την αντιμετώπιση 
αναγκών σύνταξης και εκτέλεσης του Τακτικού Προ¬ 
ϋπολογισμού και του Προγράμματος Δημοσίων Επεν¬ 
δύσεων ΥΕΝ, για την αναβάθμιση και επέκταση με νέα 
προγράμματα λογισμικού μισθοδοσίας των πολιτικών 
υπαλλήλων ΥΕΝ. 

2. Σχετική υπερωριακή αποζημίωση θα καταβάλλεται 
σε προσωπικό μόνο εφόσον απασχοληθεί υπερωριακά, 
πέραν του υποχρεωτικού ωραρίου και για όσες ώρες 
απασχοληθεί, στα πλαίσια των εγκεκριμένων ωρών. 

3. Υπεύθυνοι ορίζονται οι οικείοι Διευθυντές για την 
Κεντρική Υπηρεσία, ενώ για τους υπαλλήλους ΚΕΣΕΝ/ 
ΠΛΟΙΑΡΧΩΝ, ΑΕΝ και ΠΣΚΡ, οι Διοικητές και κατά τό¬ 
πους Λιμενάρχες, αντίστοιχα. 

4. Για την κάλυψη της δαπάνης που θα προκληθεί 
των 5.000 ΕΥΡΩ περίπου, υπάρχει πίστωση στον προ¬ 
ϋπολογισμό του Υ.Ε.Ν., οικονομικού έτους 2007, στους 
Κ.Α.Ε. 0511 και 0512. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Μαίου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

(3) 

Υπαγωγή επένδυσης της εταιρείας Ανώνυμος Εμπορική, 
Αντιπροσωπευτική, Τσυριστική, Ξενοδοχειακή Εταιρεία 
«Γ. & Ζ. ΚΑΣΙΜΑΤΗΣ Α.Ε.» στις διατάξεις του ν. 3299/2004 
όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Με την υπ' αριθμ. 13754/Π01/4/00047/Ε/ν. 3299/2004/ 
22.5.2007 απόφαση του Γεν. Γραμ. Περιφέρειας Αττικής 
εγκρίθηκε η υπαγωγή στις διατάξεις του ν. 3299/2004, 
όπως ισχύει, επένδυση της εταιρείας Ανώνυμος Εμπο¬ 
ρική, Αντιπροσωπευτική, Τουριστική, Ξενοδοχειακή Εται¬ 
ρεία «Γ. & Ζ. ΚΑΣΙΜΑΤΗΣ Α.Ε.» που αναφέρεται στον 
ολοκληρωμένης μορφής εκσυγχρονισμό ξενοδοχειακής 
μονάδας κατηγορίας 3***, δυναμικότητας είκοσι πέντε 
(25) διαμερισμάτων, πενήντα έξι (56) κλινών, συνολικού 
κόστους επτακοσίων πενήντα χιλιάδων ευρώ (750.000) 
€ με ποσοστό επιχορήγησης 40% επί του παραγωγικού 
κόστους δηλαδή ποσό επιχορήγησης τριακόσιες χιλιά¬ 
δες (300.000) € και τραπεζικό δάνειο ποσού διακοσίων 
εξήντα δύο χιλιάδων πεντακοσίων (262.500) €, στην Κοι¬ 
νότητα Αγίας Πελαγίας του Δήμου Κυθήρων του Νομού 
Αττικής, με την επωνυμία «ΦΙΛΟΞΕΝΙΑ». 

Δημιουργούμενες θέσεις απασχόλησης: Δύο θέσεις (2) 
εξάμηνης απασχόλησης. Ημερομηνίες γνωμοδότησης 
της Επιτροπής: 12.12.2006 και 23.4.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 15637/4268 (4) 

Έγκριση σύναψης σύμβασης μίσθωσης έργου στο Κέ¬ 
ντρο Εξυπηρέτησης Πολιτών ΚΕΠ του Δήμου Αγιά¬ 
σου Νομού Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων: 

31 του ν. 3013/2002 

15 παρ. 1 του ν. 3260/2004 

6 του ν. 2527/1997 

2. Την από 13.1.2004 Γνωμοδότηση της ΚΕΔΚΕ. 

3. Τα υπ’ αριθμ. ΟΔΕΚΕΠ/6901/8.9.2005, Φ.7/2/7772/ΟΔΕ- 
ΚΕΠ/14.10.2005, Φ.10307/17.5.2006, Φ.7 ΟΔΕ ΚΕΠ/11123/ 

8.5.2006 έγγραφα του ΥΠΕΣΔΔΑ, με τα οποία παρέχο¬ 
νται διευκρινήσεις και οδηγίες για τη συμπλήρωση των 
συμβάσεων των ΚΕΠ. 

4. Το υπ’ αριθμ. ΔΟΛΚΕΠ/Φ4/170/11780/10.5.2007 έγ¬ 
γραφο του Υφυπουργού ΕΣΔΔΣΑ Απόστολου Ανδρε- 
ουλάκου, το οποίο αφορά στην κατανομή συμβάσεων 
μίσθωσης έργου τρίμηνης διάρκειας σε ΚΕΠ των οποί¬ 
ων οι συμβάσεις λήγουν κατά τη χρονική περίοδο από 

1.6.2007 έως 30.6.2007 και σύμφωνα με τις οδηγίες του 
οποίου θα πρέπει να συναφθεί η κατανεμηθείσα σύμ¬ 
βαση, αποφασίζουμε: 

1. Εγκρίνουμε τη σύναψη δύο (2) συμβάσεων μίσθωσης 
έργου από το Δήμο Αγιάσου Νομού Λέσβου, διάρκειας 
έως τρεις (3) μήνες στο ΚΕΠ του Δήμου, του οποίου 
οι συμβάσεις μίσθωσης έργου λήγουν κατά το χρονικό 
διάστημα από 1.6.2007 έως 30.6.2007, με την προϋπόθε¬ 
ση εφαρμογής των παρακάτω όρων: 2 α) Ταχυδρομική 


αποστολή της ηλεκτρονικά συναφθείσας σύμβασης στο 
ΥΠΕΣΔΔΑ στην Διεύθυνση Οργάνωσης και Λειτουργίας 
ΚΕΠ. β) Σε περίπτωση αποχώρησης, λήξης, παραίτη¬ 
σης, διακοπής, κλπ. της σύμβασης μίσθωσης έργου, δεν 
θα συναφθεί νέα σύμβαση με νέο άτομο, ΧΩΡΙΣ ΤΗΝ 
ΠΡΟΗΓΟΥΜΕΝΗ ΕΓΚΡΙΣΗ ΤΗΣ ΔΟΛΚΕΟ/ΥΠΕΣΔΔΑ. Σε 
διαφορετική περίπτωση το ΥΠΕΣΔΔΑ δε θα κάνει δεκτή 
την νέα σύμβαση αλλά και δε θα τη χρηματοδοτήσει. 

3. Τόπος εκτέλεσης του έργου ορίζεται η έδρα του 
οικείου ΚΕΠ. 

4. Η αμοιβή του αναδόχου προσδιορίζεται σύμφωνα 
και με την υπ’ αριθμ. 11123/8.5.2006 εγκύκλιο του ΥΠΕΣ¬ 
ΔΔΑ ως εξής: 

α) ΚΕΠ με χρονική διάρκεια λειτουργίας μικρότερη 
των 24 μηνών: 

χρηματοδότηση από το ΠΔΕ ΕΠ ΚτΠ - ΣΑΕ 055/3 του 
ΥΠΕΣΔΔΑ με μηνιαία αμοιβή συμβασιούχου 880 ευρώ, 

β) ΚΕΠ με χρονική διάρκεια λειτουργίας μεγαλύτερη 
των 24 μηνών: 

χρηματοδότηση από τον τακτικό προϋπολογισμό ενώ 
για το ύψος της μηνιαίας αμοιβής αντιστοιχούν οι εξής 
υποπεριπτώσεις: 

γ) Ο συμβασιούχος αν δεν έχει συμπληρώσει διαδοχι¬ 
κές συμβάσεις μίσθωσης έργου 24 μηνών, λαμβάνει μηνι¬ 
αία αποζημίωση 1.000 ευρώ (με ημερομηνία έναρξης του 
δικαιώματος αυτού του ύψους αμοιβής την 1.2.2005). 

δ) Ο συμβασιούχος αν έχει συμπληρώσει διαδοχικές 
συμβάσεις μίσθωση έργου άνω των 24 μηνών, λαμβά¬ 
νει μηνιαία αποζημίωση 1.000 ευρώ (με ημερομηνία 
έναρξης του δικαιώματος αυτού του ύψους αμοιβής 
την 1.2.2005). 

5. Η ανωτέρω σύμβαση λήγει αυτοδίκαια από την χρονι¬ 
κή στιγμή που θα στελεχωθεί το ΚΕΠ του ΟΤΑ με μόνιμο 
προσωπικό, ανεξαρτήτως της διάρκειας ισχύος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 16 Μα'ΐου 2007 

Ο Γ ενικός Γ ραμματέας Περιφέρειας 
ΙΩΑΝΝΗΣ ΛΕΚΚΑΣ 

-♦- 

Αριθμ. 9017 (5) 

Σύσταση της Ειδικής Επιτροπής του άρθρου 152 του 
ν. 3463/2006 (ΔΚΚ) Ν. Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 παραγ. 10 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτ/δη. 

2. Τις διατάξεις του άρθρου 152 του ν. 3463/2006 
(ΔΚΚ). 

3. Τις διατάξεις του άρθρου 90 του π.δ. 63/2006 «Κω¬ 
δικοποίηση της Νομοθεσίας για την Κυβέρνηση και τα 
κυβερνητικά όργανα». 

4. Την ανάγκη σύστασης στην Περιφέρεια Δυτικής Ελ¬ 
λάδας Ειδικής Επιτροπής του άρθρου 152 του ν. 3463/2006 
Ν. Αιτωλ/νίας η οποία θα έχει τοπική αρμοδιότητα επί 
προσφυγών κατά αποφάσεων Γ.Γ. Περιφέρειας Δυτικής 
Ελλάδας που εκδίδονται σύμφωνα με τα άρθρα 149 και 150 
του ν. 3463/2006 και αφορούν του ΟΤΑ α' Βαθμού Νομού 
Αιτωλ/νίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Το γεγονός ότι δημιουργείται δαπάνησε βάρος του 
κρατικού προϋπολογισμού το ύψος της οποίας δεν μπο¬ 
ρεί να υπολογιστεί γιατί δεν έχει εκδοθεί η προβλεπό- 
μενη από τις διατάξεις της παργ. 5 του άρθρου 152 του 
ν. 3463/2006 κοινή υπουργική απόφαση των Υπουργών 
ΕΣΔΔΑ και Οικονομίας & Οικονομικών. 

6. Την υπ’ αριθμ. 7666/εγκ. 11/7.2.2007 εγκύκλιο του 
ΥΠΕΣΔΔΑ με την οποία παρέχονται οδηγίες για την 
εφαρμογή των ανωτέρω διατάξεων καθώς και το υπ’ 
αριθμ. 7451/23.2.2007 διευκρινιστικό έγγραφό του. 

7. Το γεγονός ότι στην έδρα της Επιτροπής δεν λει¬ 
τουργεί Εφετείο αλλά Διοικητικό ή Πολιτικό Πρωτοδικείο 
και υπηρετεί προσωπικό του Ν.ΣΚ., αποφασίζουμε: 

Α) Συστήνουμε την Ειδική Επιτροπή του άρθρου 152 του 
ν. 3463/2006 (ΔΚΚ) Ν. Αιτωλ/νίας η οποία αποτελείται 
από: 

Ι.Ένα δικαστικό Λειτουργό του Διοικητικού ή Πολιτι¬ 
κού Πρωτοδικείου Μεσολογγίου ως Πρόεδρος με τον 
αναπληρωτή του. 

2. Ένα μέλος του Νομικού Συμβουλίου του Κράτους Ν. 
Αιτωλ/νίας που υπηρετεί ως Δικαστικός Αντιπρόσωπος 
του Ν.Σ.Κ. στο Δικαστικό Γραφείο Μεσολογγίου με τον 
αναπληρωτή του που υπηρετεί ως Δικαστικός Αντιπρό¬ 
σωπος του Ν.Σ.Κ. στο Δικαστικό Γ ραφείο Αγρίνιου. 

3. Έναν αιρετό εκπρόσωπο της ΤΕΔΚ Ν. Αιτωλ/νίας με 
τον αναπληρωτή του. 

Έργο της παραπάνω Επιτροπής είναι ο έλεγχος νο¬ 
μιμότητας και η έκδοση αποφάσεων επί προσφυγών 
κατά αποφάσεων Γ. Γ. Περιφέρειας Δυτικής Ελλάδας 
που εκδίδονται σύμφωνα με τα άρθρα 149 και 150 του 
ν. 3463/2006 και αφορούν του ΟΤΑ α' Βαθμού Νομού 
Αιτωλ/νίας. 

Β) Έδρα της Ειδικής Επιτροπής του άρθρου 152 του 
ν. 3463/2006 (ΔΚΚ) ορίζεται η πόλη του Μεσολλογίου 
που βρίσκεται στον Νομό Αιτωλ/νίας. 

Γ) Καθήκοντα Γραμματέα στην Ειδική Επιτροπή ασκεί 
υπάλληλος της Περιφέρειας που ορίζεται με τον ανα¬ 
πληρωτή του με την απόφαση συγκρότησης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 3 Μάίου 2007 

Ο Γ ενικός Γ ραμματέας Περιφέρειας 
ΣΠ. ΣΠΥΡΙΔΩΝ 
-♦- 

Αριθμ. 8475+8474+5165 (6) 

Συγκρότηση της Ειδικής Επιτροπής του άρθρου 152 
του ν. 3463/2006 (ΔΚΚ) Ν. Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 παραγ. 10 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτ/δη. 

2. Τις διατάξεις του άρθρου 152 του ν. 3463/2006 
(ΔΚΚ) 

3. Την ανάγκη σύστασης στην Περιφέρεια Δυτικής Ελ¬ 
λάδας Ειδικής Επιτροπής του άρθρου 152 του ν. 3463/2006 
Ν. Αιτωλ/νίας η οποία θα έχει τοπική αρμοδιότητα επί 
προσφυγών κατά αποφάσεων Γ.Γ. Περιφέρειας Δυτικής 
Ελλάδας που εκδίδονται σύμφωνα με τα άρθρα 149 και 
150 του ν. 3463/2006 και αφορούν του ΟΤΑ α' Βαθμού 
Νομού Αιτωλ/νίας. 


4. Το υπ’ αριθμ. 25684/12.3.2007 έγγραφο του Νομικού 
Συμβουλίου του Κράτους. 

5. Το υπ’ αριθμ. 432/26.4.2007 έγγραφο του Πολιτικού 
Πρωτοδικείου Μεσολογγίου. 

6. Την υπ’ αριθμ. 5/2007 απόφαση του Διοικητικού 
Συμβουλίου της ΤΕΔΚ Ν. Αιτωλ/νίας, αποφασίζουμε: 

Α) Συγκροτούμε την Ειδική Επιτροπή του άρθρου 152 
του ν. 3463/2006 (ΔΚΚ) για τον Νομό Αιτωλ/νίας απο- 
τελούμενη από τους: 

1. Όλγα Αρσλάνογλου Πρωτόδικη Μεσολογγίου ως 
Πρόεδρο με αναπληρωτή τον Αθανάσιο Παπαχαραλά- 
μπους Πρωτόδικη Μεσολογγίου. 

2. Κανελλοπούλου Αικατερίνη, Δικαστική αντιπρό¬ 
σωπο του ΝΣΚ που υπηρετεί στο Δικαστικό Γραφείο 
Μεσολογγίου με αναπληρώτρια την Ελένη Θεοδώρου, 
Δικαστική αντιπρόσωπο του ΝΣΚ που υπηρετεί στο Δι¬ 
καστικό Γ ραφείο Αγρίνιου. 

3. Αναγνωστόπουλο Ιωάννη, Δήμαρχο Δήμου Ι.Π. Με¬ 
σολογγίου με αναπληρωτή τον Τραπεζιώτη Δημήτριο, 
Δήμαρχο Δήμου Θεστιέων. 

2. Αρμοδιότητα της παραπάνω Επιτροπής είναι ο έλεγχος 
νομιμότητας και η έκδοση αποφάσεων επί προσφυγών κατά 
αποφάσεων Γ.Γ. Περιφέρειας Δυτικής Ελλάδας που εκδί- 
δονται σύμφωνα με τα άρθρα 149 και 150 του ν. 3463/2006 
και αφορούν του ΟΤΑ α' Βαθμού Νομού Αιτωλ/νίας και θα 
λειτουργεί σύμφωνα με τα οριζόμενα στις διατάξεις του 
άρθρου 152 του Δημοτικού και Κοινοτικού Κώδικα. 

Β)Έδρα της Ειδικής Επιτροπής του άρθρου 152 του ν. 
3463/2006 (ΔΚΚ) ορίζεται η πόλη του Μεσολογγίου που 
βρίσκεται στον Νομό Αιτωλ/νίας και θα λειτουργεί στο 
Γραφείο του Νομικού Συμβουλίου του Κράτους (Τραυ- 
λαντώνη 28 - Μεσολόγγι). 

Γ) Καθήκοντα Γραμματέα στην Ειδική Επιτροπή θα 
ασκεί η Θεοδώρου Κων/να του κλάδου ΠΕ που υπηρετεί 
στην Δ/νση Τοπ. Αυτ/σης Ν. Αιτωλ/νίας με αναπληρωτή 
τον Αθανάσιο Τσοκάνη του κλάδου ΔΕ υπάλληλο επίσης 
της ίδιας Δ/νσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

I. Π. Μεσολογγίου, 3 Μάίου 2007 

Ο Γ ενικός Γ ραμματέας Περιφέρειας 
ΣΠ. ΣΠΥΡΙΔΩΝ 

-♦- 

Αριθμ. 6208 (7) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δημοτικού Παιδικού Σταθμού Δήμου Φα- 
λώρειας Νομού Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 8 παρ. 5 του ν. 2307/1995. 

2. Τις διατάξεις του άρθρου 34 του ν. 2190/1994, του 
π.δ. 37Α/1987 και του π.δ. 22/1990. 

3. Τις διατάξεις του άρθρου 27 του ν. 2081/1992 και 
της υπ’ αριθμ. 550 /7.10.1992 εγκυκλίου της Γραμματείας 
του Υπουργικού Συμβουλίου. 

4. Την υπ’ αριθμ. 2106/10.5.2001 (ΦΕΚ 597 τ.Β721.5.2001) 
απόφαση του Γ ενικού Γ ραμματέα Περιφέρειας Θεσσα¬ 
λίας περί Μεταβίβαση Αρμοδιοτήτων στους Δ/ντες Τοπ. 
Αυτ/σης & Δ/σης για υπογραφή με Ε.Γ.Γ.Π.Θ. 

5. Την υπ’ αριθμ. 5/2006 απόφαση του Δ.Σ. του Δημο¬ 
τικού Παιδικού Σταθμού. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

6. Την υπ’ αριθμ. 65/2006 απόφαση του Δήμου Φαλώ- 
ρειας Ν. Τρικάλων. 

7. Την υπ’ αριθμ. 28/2007 γνωμοδότηση του Υπηρεσι¬ 
ακού Συμβουλίου Προσωπικού ΟΤΑ Νομού Τρικάλων, 
αποφασίζουμε: 

Εγκρίνουμε την υπ’ αριθμ. 65/2006 απόφαση του Δή¬ 
μου Φαλώρειας Νομού Τρικάλων με την οποία τροποποι¬ 
είται ο Οργανισμός Εσωτερικής Υπηρεσίας (Ο.Ε.Υ.)του 
Δημοτικού Παιδικού Σταθμού Δήμου Φαλώρειας ως εξής: 
Προστίθεται μία (1) θέση ΤΕ 9 Βρεφονηπιοκομίας. 

Από τις διατάξεις της απόφασης αυτής προκαλείται 
δαπάνη σε βάρους του προϋπολογισμού του Νομικού 
Προσώπου Δήμου Φαλώρειας το ύψος της οποίας ανέρ¬ 
χεται στο ποσό των 19.950,00 Ευρώ. 

Κατά τα λοιπά ο ΟΕΥ του Δημοτικού Παιδικού Σταθ¬ 
μού Δήμου Φαλώρειας που δημοσιεύθηκε στο ΦΕΚ 
1851/14.12.2004 τ.β παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 10 Μαΐου 2007 

Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
ΧΡΙΣΤΙΝΑ ΞΑΚΗ 

-♦- 

Αριθμ. Οικ. 3928 (8) 

Έγκριση σύναψης μίσθωσης έργου από την Δημοτική 
Επιχείρηση «Αναπτυξιακή Δεσφίνας» Δήμου Δεσφί¬ 
νας, Νομού Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2190/1994 ως τροποποιήθηκαν 
με αυτές του άρθρου 9 του ν. 3051/2002. 

2. Τις διατάξεις των άρθρων 1, παρ. 3 και 6 παρ. 6 του 
ν. 2527/1997. 

3. Τα υπ’ αριθμ. 28077/17.8.2000 και 14196/4.4.2003 
έγγραφα του ΥΠ.ΕΣ.Δ.Δ.Α. τα οποία αναφέρονται 
στις προσλήψεις προσωπικού στις Επιχειρήσεις των 
Ο.Τ.Α. 

4. Το υπ’ αριθμ. 26/23.4.2007 έγγραφο της «Δημοτικής 
Επιχείρησης Αναπτυξιακή Δεσφίνας Δήμου Δεσφίνας» 
(επιχείρηση που έχει συσταθεί σύμφωνα με τα άρθρα 
277 έως 284 και 291 του Δ.Κ.Κ. π.δ. 410/1995) με το οποίο 
μας διαβιβάσθηκε η υπ’ αριθμ. 2.13.2007 ομόφωνη από¬ 
φαση του Δ.Σ. της παραπάνω επιχείρησης και μας ζητεί¬ 
ται η έγκριση για την πρόσληψη με σύμβαση μίσθωσης 
έργου προκειμένου να ικανοποιηθούν οι ανάγκες της, 
του παρακάτω ατόμου: 

Ένα (1) άτομο ειδικότητας λογιστού με άδεια Γ' κα¬ 
τηγορίας που θα αναλάβει το έργο της καθημερινής 
λογιστικής τακτοποίησης της παραπάνω επιχείρησης, 
αποφασίζουμε: 

Εγκρίνουμε την πρόσληψη από την Δημοτική Επιχεί¬ 
ρηση «Αναπτυξιακή Δεσφίνας» Δήμου Δεσφίνας με σύμ¬ 
βαση μίσθωσης έργου του παρακάτω προσωπικού: 

Ένα (1) άτομο ειδικότητας λογιστού με άδεια Γ' κατη¬ 
γορίας που θα αναλάβει το έργο της καθημερινής λογι¬ 
στικής τακτοποίησης της παραπάνω επιχείρησης . 

Η διάρκεια της σύμβασης ορίζεται ως την 31.12.2007 
και η αμοιβή του αναδόχου θα ανέρχεται στο ποσό 
των δεκαπέντε χιλιάδων ευρώ (15.000€) για το παρα¬ 


πάνω διάστημα. Η παραπάνω δαπάνη θα βαρύνει τον 
προϋπολογισμό της ανωτέρω επιχείρησης και υπάρχει 
εγγεγραμμένη αντίστοιχη πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφισσα, 17 Μάίου 2007 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 3445 (9) 

Τροποποίηση της υπ’ αριθμ. 6317/27.12.2005 απόφασης 
μας περί «Συγκρότησης Ομάδας Στήριξης για την 
εφαρμογή του Προγράμματος ΠΟΛΙΤΕΙΑ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

Τις διατάξεις: 

1. Του ν. 2503/1997 «Διοίκηση, Οργάνωση, Στελέχωση 
της Περιφέρειας - Ρύθμιση θεμάτων για την Τοπική 
Αυτοδιοίκηση και άλλες διατάξεις». 

2. Του άρθρου 4 του ν. 2880/2001 «Πρόγραμμα ΠΟ¬ 
ΛΙΤΕΙΑ για την μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις» (ΦΕΚ 9/ 
Α'/30.1.2001), όπως αντικαταστάθηκε με το άρθρο 17 του 
ν. 3345/2005 (ΦΕΚ 138/Α716.6.2005). 

3. Τον Κανονισμό Εφαρμογής του Προγράμματος ΠΟ¬ 
ΛΙΤΕΙΑ και ιδιαίτερα τις διατάξεις του άρθρου 3 (ΦΕΚ 
1120/Α78.8.2005). 

4. Την υπ’ αριθμ. 8/6.4.2004 πράξη του Υπουργικού 
Συμβουλίου με θέμα «Εγκριση του Ε.Π. Πολιτεία για την 
τριετία 2005-2007». 

5. Την υπ’ αριθμ. 6317/27.12.2005 απόφασή μας «Συγκρό¬ 
τηση Ομάδας Στήριξης για την εφαρμογή του Προγράμ¬ 
ματος ΠΟΛΙΤΕΙΑ στην Περιφέρεια Στερεός Ελλάδας». 

6. Το γεγονός της αδυναμίας συμμετοχής τριών εκ 
των πέντε μελών στην Ομάδα Στήριξης για προσωπι¬ 
κούς και ιδιαίτερους λόγους. 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Τροποποιούμε την υπ’ αριθμ. 6317/27.12.2005 ΦΕΚ Β-33 
απόφαση μας όσον αφορά τον ορισμό του 3 ου , 4 ου και 
5 ου μέλους και ανασυγκροτούμε την Ομάδα Στήριξης 
του Προγράμματος ΠΟΛΙΤΕΙΑ , ως κάτωθι: 

1. Κέμου - Ρίζου Μαρία, του κλάδου ΠΕ Γεωτεχνικών, 
Γ ενική Διευθύντρια Περιφέρειας, ως Συντονίστρια. 

2. Γουργιώτη Αριστείδη, του κλάδου ΠΕ Μηχανικών, 
ως μέλος. 

3. Ζιάκα Ξένη, του κλάδου ΠΕ Πληροφορικής , ως μέ¬ 
λος. 

4. Πανώρια Γεώργιο, κλάδου ΠΕ Διοικητικού - Οικο¬ 
νομικού, ως μέλος. 

5. Παπασμύρη Απόστολο, ως μέλος. 

Κατά τα λοιπά η υπ’ αριθμ. 6317/27.12.2005 απόφαση 
μας εξακολουθεί να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 15 Μαΐου 2007 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 1460 (10) 

Συγκρότηση τριμελής επιτροπής για την κατάρτιση 
πινάκων κατάταξης υποψηφίων πρόσληψης. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1) Τις διατάξεις: 

α. της παρ. στ του άρθρου 4 του ν. 3345/2005 «Οικονο¬ 
μικά Θέματα Νομαρχιακών Αυτοδιοικήσεων και ρύθμιση 
διοικητικών θεμάτων». 

β. του άρθρου 62 του π.δ/τος 30/1996 «Κώδικας Νο¬ 
μαρχιακής Αυτοδιοίκησης», αποφασίζουμε: 

Συγκροτούμε τριμελή επιτροπή για την κατάρτιση 
πινάκων κατάταξης υποψηφίων πρόσληψης είκοσι πέντε 
(25) μονίμων υπαλλήλων διαφόρων κατηγοριών αποτε- 
λούμενη από τους: 

1. Μυλωνά Κων/νο Νομαρχιακό Σύμβουλο ως Πρόεδρο 
αναπληρούμενο από τον Ευάγγελο Νικήτα ομοίως Νο¬ 
μαρχιακό Σύμβουλο. 

2. Καπόγιαννη Σωτήριο υπάλληλο του κλάδου ΠΕ Διοι¬ 
κητικού με Α' βαθμό Προϊστάμενο της Δ/νης Διοικητικών 
Υπηρεσιών, αναπληρούμενο από την Πορφύρη Σταμα- 
τία, υπάλληλο του κλάδου ΠΕ Διοικητικού με Α' βαθμό 
προϊσταμένη του Τμήματος Προσωπικού. 

3. Βασιλική Αλεξοπούλου, υπάλληλο του κλάδου ΠΕ 
Πληροφορικής προϊσταμένη Δ/νσης Γραφείου Νομάρχη, 
αναπληρούμενη από τον Θεόδωρο Αγγελόπουλο υπάλ¬ 
ληλο του κλάδου ΠΕ Διοικητικού με Α' βαθμό προϊστά¬ 
μενο Δ/νσης Οικονομικών Υπηρεσιών της Ν.Α. 

Γραμματέα της Επιτροπής ορίζουμε την Παναγιώτα 
Αγγελοπούλου, υπάλληλο του κλάδου ΔΕ Διοικητικού 
-Λογιστικού με βαθμό Α' αναπληρούμενη από την Βα¬ 
σιλική Τζαβέλλα υπάλληλο του κλάδου ΠΕ Διοικητικού- 
Οικονομικού με βαθμό Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 23 Φεβρουάριου 2007 
Ο Νομάρχης 

ΔΗΜΗΤΡΙΟΣ ΚΩΝΣΤΑΝΤΟΠΟΥΛΟΣ 

-♦- 

Αριθμ. Οικ. 27 (11) 

Συγκρότηση Τριμελούς Επιτροπής του άρθρου 4 του 
ν. 3345/2005. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Την υπ’ αριθμ. ΔΙΠΠ/Φ.ΕΓΚΡ.1/219/16425/24.6.2003 
(Ορθή επανάληψη 2.10.2003), απόφαση της Επιτροπής 
του άρθρου 2, παρ. 1, της υπ’ αριθμ. 55/1998 ΠΥΣ, με την 
οποία εγκρίθηκε για τη Νομ/κή Αυτ/ση Καστοριάς η 
πλήρωση πέντε (5) κενών οργανικών θέσεων Κατηγο¬ 
ρίας ΔΕ, διαφόρων κλάδων. 

2. Το υπ’ αριθμ. ΤΤ15744/28.3.2006 έγγραφο του ΥΠ.ΕΣ. 
Δ.ΔΑ. 

3. Την υπ’ αριθμ. 101/15.6.2006 απόφαση του Νομαρχια¬ 
κού Συμβουλίου Καστοριάς, (Πρακτικό 9/2006), η οποία 
επικυρώθηκε με την υπ’ αριθ. 68785/7968/28.6.2006 όμοια 
της Περιφέρειας Δυτικής Μακεδονίας. 

4. Την υπ’ αριθμ. 01/2006 προκήρυξή μας για πλήρω¬ 
ση θέσεων τακτικού προσωπικού της Νομ/κής Αυτ/σης 
Καστοριάς. 

5. Τον Οργανισμό Οργάνωσης και Λειτουργίας των 
Υπηρεσιών της Νομ/κής Αυτ/σης Καστοριάς, (ΦΕΚ1639/ 
Β'/28.11.2006). 


6. Τις διατάξεις του άρθρου 4 ν. 3345/2005, αποφα¬ 
σίζουμε: 

Συγκροτούμε εκ νέου την την προβλεπόμενη από το 
εδ. (στ) της παρ. 1 του άρθρου 4 του ν. 3345/2005 Τριμε¬ 
λή Επιτροπή κατάρτισης των Πινάκων Προτεραιότητας 
και Επιτυχίας, ως εξής: 

I. Βασάλος Παναγιώτης, Νομαρχιακός Σύμβουλος, Πρό¬ 
εδρος της Επιτροπής. 

II. Μούζας Θωμάς, Προϊστάμενος Δ/νσης Δ/σης & Προ¬ 
σωπικού, Μέλος της Επιτροπής. 

III. Πάλμος Παντελής, Προϊστάμενος Δ/νσης Κ.Ε.Π., Μέ¬ 
λος της Επιτροπής. 

Χρέη Γ ραμματέα της Επιτροπής θα εκτελεί η Σαμαρά 
Σουλτάνα, Κλάδου ΔΕ/Διοικητικού Λογιστικού, Προϊστα- 
μένη του Τμήματος Προσωπικού της Δ/νσης Δ/σης & 
Προσωπικού. 

Έργο της Επιτροπής είναι η κατάρτιση των Πινάκων 
Κατάταξης των υποψηφίων για την πλήρωση πέντε (5) 
θέσεων τακτικού προσωπικού της Νομ/κής Αυτ/σης Κα¬ 
στοριάς, Κατηγορίας ΔΕ,διαφόρων Κλάδων, σύμφωνα 
με την υπ’ αριθμ. 1/2006 προκήρυξή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 3 Ιανουάριου 2007 

Ο Νομάρχης 
ΚΩΝ/ΝΟΣ ΛΙΑΝΤΣΗΣ 

- ♦ - 

Αριθμ. οικ. 1616 (12) 

Συγκρότηση Τριμελούς Επιτροπής του άρθρου 4 του 
ν. 3345/2005. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Την υπ’ αριθμ. ΔΙΠΠ/Φ.ΕΓΚΡ.1/140/27050/23.5.2006 
(Ορθή επανάληψη 2.10.2003), απόφαση της Επιτροπής 
του άρθρου 2, παρ. 1, της υπ’ αριθ. 55/1998 ΠΥΣ, με την 
οποία εγκρίθηκε για τη Νομ/κή Αυτ/ση Καστοριάς η 
πλήρωση Είκοσι Πέντε (25) κενών οργανικών θέσεων 
διαφόρων Κατηγοριών και Κλάδων. 

2. Το υπ’ αριθμ. ΤΤ27253/20.7.2006 έγγραφο του ΥΠ.ΕΣ. 
Δ.ΔΑ., 

3. Την υπ’ αριθμ. 47/20.3.2007 απόφαση του Νομαρχι¬ 
ακού Συμβουλίου Καστοριάς, (Πρακτικό 5/2007),η οποία 
επικυρώθηκε με την υπ’ αριθμ. 33053/4103/4.4.2007 όμοια 
της Περιφέρειας Δυτικής Μακεδονίας, 

4. Την υπ’ αριθμ. 02/2007 Προκήρυξη μας για πλήρω¬ 
ση θέσεων τακτικού προσωπικού της Νομ/κής Αυτ/σης 
Καστοριάς. 

5. Τον Οργανισμό Οργάνωσης και Λειτουργίας των 
Υπηρεσιών της Νομ/κής Αυτ/σης Καστοριάς, (ΦΕΚ 1639/ 
Β'/28.11.2006). 

6. Τις διατάξεις του ν. 3345/2005, αποφασίζουμε: 

Συγκροτούμε εκ νέου την την προβλεπόμενη από το 

εδ. (στ) της παρ. 1 του άρθρου 4 του ν.3345/2005 Τριμελή 
Επιτροπή κατάρτισης των Πινάκων Προτεραιότητας και 
Επιτυχίας, ως εξής: 

I. Βασάλος Παναγιώτης Νομαρχιακός Σύμβουλος, Πρό¬ 
εδρος της Επιτροπής. 

II. Μούζας Θωμάς Προϊστάμενος Δ/νσης Δ/σης & Προ¬ 
σωπικού, Μέλος της Επιτροπής. 

III. Πάλμος Παντελής Προϊστάμενος Δ/νσης Κ.Ε.Π., 

Μέλος της Επιτροπής. 

Χρέη Γραμματέα της Επιτροπής θα εκτελεί η Σαμαρά 
Σουλτάνα, Κλάδου ΔΕ/Διοικητικού Λογιστικού, Προϊστά¬ 
μενη του Τμήματος Προσωπικού της Δ/νσης Δ/σης & 
Προσωπικού. 

Έργο της Επιτροπής είναι η κατάρτιση των Πινάκων Κα¬ 
τάταξης των υποψηφίων για την πλήρωση είκοσι πέντε 
(25) θέσεων τακτικού προσωπικού της Νομ/κής Αυτ/σης 
Καστοριάς, διαφόρων Κατηγοριών και Κλάδων,σύμφωνα 
με την υπ’ αριθμ. 2/2007 Προκήρυξή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 21 Μάίου 2007 

Ο Νομάρχης 
ΚΩΝ/ΝΟΣ ΛΙΑΝΤΣΗΣ 

-♦- 

Αριθμ. Οικ. 8777 (13) 

Συγκρότηση τριμελούς επιτροπής για την κατάρτιση 
πινάκων κατάταξης υποψηφίων. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

1. Τις διατάξεις του ν. 2218/13.6.1994 τ.90Α' «Ιδρυση Νο¬ 
μαρχιακής Αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση και την περιφέρεια και άλλες 
διατάξεις», όπως τροποποιήθηκε από τους ν. 2240/16.9.1994 
τ.153Α' και ν. 2307/15.6.1995 τ. 113Α'. 

2. Τις διατάξεις του άρθρου 4 «Λειτουργικά θέματα 
της Ν.Α.» του ν.3345/16.6.2005 σχετικά με την πλήρωση 
κενών ή κενούμενων οργανικών θέσεων του τακτικού 
προσωπικού όλων των κατηγοριών, κλάδων και ειδικο¬ 
τήτων των ΟΤΑ β' βαθμού και ειδικότερα την παρ. (στ) 
που αναφέρεται στη συγκρότηση τριμελούς επιτροπής 
για την κατάρτιση των πινάκων κατάταξης των υποψη¬ 
φίων των προκηρύξεων. 

3. Την υπ’ αριθμ. 70/1.9.2005 απόφαση του Νομαρχιακού 
Συμβουλίου Κιλκίς: «Τροποποίηση και κωδικοποίηση του 
Οργανισμού Οργάνωσης και λειτουργίας της ΝΑ. Κιλκίς» 
(ΦΕΚ 1221/1.9.2005 τ.Β'), αποφασίζουμε: 


Συγκροτούμε τριμελή επιτροπή της Ν.Α. Κιλκίς για 
την κατάρτιση των πινάκων κατάταξης των υποψηφίων 
αποτελούμενη από τους: 

1. Γεωργαντά Γεώργιο, Νομαρχιακό Σύμβουλο ως Πρό¬ 
εδρο. 

2. Μουτεσίδου Αθανασία, προϊσταμένη Δ/νσης Δι¬ 
οικητικών Υπηρεσιών, του κλάδου ΠΕ Διοικητικού ως 
μέλος. 

3. Κουλίνα Στέργιο, προϊστάμενο Δ/νσης Κτηνιατρικής, 
του κλάδου ΠΕ Κτηνιάτρων ως μέλος. 

Χρέη Γραμματέα για την επιτροπή ανατίθενται στο 
μόνιμο υπάλληλο της Δ/νσης Δ/κών Υπηρεσιών Ρίζο 
Πέτρο, του κλάδου ΠΕ Φυσικής Αγωγής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 29 Νοεμβρίου 2007 
Ο Νομάρχης 

ΕΥΑΓΓΕΛΟΣ ΜΠΑΛΑΣΚΑΣ 

-♦- 

(14) 

Χορήγηση άδειας κυκλοφορίας φαρμακευτικού 
προϊόντος ΒΙΝΟΖΥΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 30833/8.5.2007 & 30834/8.5.2007 από¬ 
φαση του ΕΟΦ χορηγήθηκε, βάσει των διατάξεων του 
άρθρου 34 της παραγράφου 3 της Κοινής Υπουργικής 
Απόφασης ΔΥΓ3 (α) 83657/2005, άδεια κυκλοφορίας στο 
φαρμακευτικό προϊόν ΒΙΝΟΖΥΤ. 

Μορφή: Ρ.Ο.ΤΑΒ 

Δικαιούχους σήματος: δΑΝϋΟΖ ΟΜΒΗ ΚυΝΩΕ- 
ΑυδΤΒΙΑ 

Υπεύθυνος κυκλοφορίας: δΑΝϋΟΖ ΟΜΒΗ ΚΙΙΝΟΕ- 
ΑΨδΤΒΙΑ 

Η Διευθύντρια 
Α. ΚΟΥΤΣΟΥΚΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ, 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.ΔΔ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ (αχ: 210 4071010 - ίηίσπισΐ: ΗΙ(ρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.ΔΔ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ΐ ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ,Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ. 91 ·)· 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΓΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐΐρ://νννννν·£ΐ·α γ - 6-ηπ3ίΙ: ννο1)Γτΐ35ΐ6Γ.£ΐία)6ΐ·ί|Γ 

































